b"\n_START_ARTICLE_\nEduskunta\n_START_SECTION_\nHist\xc3\xb2ria\n_START_PARAGRAPH_\nQuan Finl\xc3\xa0ndia era nom\xc3\xa9s un Gran Ducat de R\xc3\xbassia, en 1906, un Eduskunta monocameral fou creat. Abans, hi havia una Dieta de Finl\xc3\xa0ndia que havia substitu\xc3\xaft el Riksdag dels Estats generals el 1809. L'1 de febrer de 1809, el tsar Alexandre I de R\xc3\xbassia convoc\xc3\xa0 els Estats generals del Gran Ducat a Porvoo. La cerim\xc3\xb2nia d'obertura tingu\xc3\xa9 lloc el 28 de mar\xc3\xa7 de 1809 a la catedral de Porvoo, per\xc3\xb2 les sessions es feren al Col\xc2\xb7legi de la ciutat._NEWLINE_Finl\xc3\xa0ndia proclam\xc3\xa0 la seva independ\xc3\xa8ncia el 6 de desembre de 1917, i hagu\xc3\xa9 de suportar, durant l'hivern de 1918, la tr\xc3\xa0gica Guerra civil de Finl\xc3\xa0ndia._NEWLINE_Durant la Guerra d'Hivern, entre 1939 i 1940, la seu del parlament va ser a la ciutat de Kauhajoki._NEWLINE_Segons la constituci\xc3\xb3 finlandesa, la sobirania pertany al poble, a trav\xc3\xa9s del parlament. Per votar, s'ha de tenir 18 anys o m\xc3\xa9s._NEWLINE_L'edifici del Parlament va ser dissenyat per J.S Siren i fou acabat el 1931.\n_START_SECTION_\nConstituci\xc3\xb3\n_START_PARAGRAPH_\nLa Constituci\xc3\xb3 del 17 de juliol de 1919 declara que Finl\xc3\xa0ndia \xc3\xa9s una rep\xc3\xbablica sobirana en la qual el poder pertany al poble que l'exerceix per mitj\xc3\xa0 dels seus representants a l'Eduskunta._NEWLINE_La representaci\xc3\xb3 proporcional ha estat adoptada a Finl\xc3\xa0ndia des del 1906, i no ha tingut com a conseq\xc3\xbc\xc3\xa8ncia la fractura dels partits en molts trossos, com \xc3\xa9s el cas en molts altres pa\xc3\xafsos._NEWLINE_Tots els finlandesos de m\xc3\xa9s de 18 anys poden votar i ser elegibles (amb excepci\xc3\xb3 del personal militar en servei i d'alguns oficials judicials). El terme del mandat \xc3\xa9s de quatre anys (ha estat molt de temps de tres anys) per\xc3\xb2 el President pot dissoldre l'Eduskunta i demanar noves eleccions sota la demanda del primer ministre i despr\xc3\xa9s d'una consulta del president de l'Eduskunta._NEWLINE_Les lleis es debaten a petici\xc3\xb3 del Consell d'Estat o dels parlamentaris."